kardosdrur/scandi-wiki huggingface dataset:
Osvaldo Golijov

Osvaldo Golijov (født 5. december 1960 i La Plata, Argentina) er en argentinsk komponist.

Studier i klaver ved konservatoriet i La Plata, i komposition hos Gerardo Gandini. Fra 1983 studier i Israel hos Mark Kopytman ved Jerusalem Rubin Academy. Flytter i 1986 til USA for at studere hos George Crumb og tage en Ph.d.-grad ved universitetet i Pennsylvania. Fra 1991 tilknyttet College of the Holy Cross i Worcester, Massachusetts.

Golijov har modtaget et MacArthur Fellowship, han har været composer-in-residence ved Spoleto USA Festival, Los Angeles Philharmonic's Music Alive, Marlboro Music School and Festival, Ravinia Festival, og flere andre festivaler. Han er for tiden (2006-2008) co-composer-in-residence, med den engelske komponist Mark-Anthony Turnage, ved Chicago Symphony Orchestra.

Eksterne henvisninger 
 

Komponister fra Argentina
Siljan

Siljan er en kommune i Vestfold og Telemark i Norge. Den har et areal på 216 km² og har 2.362 indbyggere.
(2006). Den grænser i nord til Kongsberg, i øst til Lardal, i sydøst til Larvik, i syd til Porsgrunn og i vest til Skien og er en del af det område, som hedder Grenland. Højeste punkt er Rådmannen, 646 m.o.h.

Mere end halvdelen af arbejdsstyrken i Siljan arbejder i nabokommunerne Skien, Porsgrunn og Larvik.

Eksterne henvisninger 

 Siljan Kommune

Kommuner i Vestfold og Telemark
Kommuner i Telemark
Byer i Norge
Verdensmester

Verdensmester er som navnet angiver et bevis på, at man er verdens bedste inden for noget helt specifikt. Det kan være sport, deriblandt fodbold, håndbold o.l., eller man kan få en titel som verdens bedste fysiker, f.eks. 

Verdensmestrene findes ofte ved verdensmesterskaber, hvor man dyster om sejren. Det mest prestigefyldte verdensmesterskab at vinde, er utvivlsomt verdensmesterskaberne i fodbold. 

Men der bliver også holdt mesterskaber i andre discipliner, såsom f.eks. SMS-skrivning, langdistancetisning og mest obskurt. Verdensmesterskaberne i dumhed.

Titler
Krusty The Klown TV Show

Krusty The Clown TV Show er Krusty the Clown's TV-Show i The Simpsons-universet hvor han gøgler. Han er af og til en entusiastisk klovn, andre gange dummer han sig på scenen. 

Han kan blandt andet lave "the wheel lope" trick, hvor han på en minicykel kører gennem et loop, æder sin cykel og ringer med klokken nede fra maven, til stor begejstring fra børnene der er med i showet.

På et tidspunkt lukkede hans show, fordi en anden figur i The Simpsons, Gabbo, en rapkæftet dukke udkonkurrede ham. Men fordi han havde forhold til nogle kendisser, arrangerede Lisa Simpson og Bart Simpson et Krusty-comeback show, og han blev igen ligeså populær, mens Gabbo blev glemt igen. 

Hans show bliver kørt på filmstudierne i Springfield, og når han er backstage, bliver han en helt anden mand.

Steder i The Simpsons
Tinn

Tinn er en kommune i Vestfold og Telemark fylke i Norge. Den har et areal på 2.063 km², og en befolkning på	5.940  indbyggere (1. januar 2016).
(2006). Hovedbyen og det administrative centrum er Rjukan. Tinn grænser i nord op til Nore og Uvdal, i øst til Rollag og Flesberg, i syd til Notodden, Hjartdal og Seljord og i vest til Vinje.

Tinn kommune strækker sig langt ind på Hardangervidda. Kendte steder i Tinn er Gaustatoppen på 1.883 moh. Årligt besøger ca. 30.000 mennesker toppen af fjeldet, hvorfra man på klare dage kan se 1/6 af Norge. I 2004 begyndte en storstilet udbygning af Gaustatoppen til et af Norges største vintersportsteder.

Krossobanen er Nordeuropas ældste svævebane. Den blev bygget i 1928 som en gave fra Norsk Hydro.

Norsk Industriarbejdermuseum 

Rjukanfossen gav grundlaget for Vemork, der i 1911 var verdens største vandkraftværk. Stationen er nu blevet et museum, hvor man kan opleve det fantastiske energieventyr og se udstillinger af industriudviklingen i Norge og i Rjukan.

Museet er måske mest kendt for sin præsentation af Rjukans krigshistorie. Vemork var åstedet for en af de vigtigste sabotageaktioner under 2. verdenskrig, da norske sabotører hindrede tyskerne i at udvikle atomvåben af tungt vand, som blev produceret her.

Eksterne henvisninger 

 Tinn Kommune
 Rjukan Turistkontor 
 Kultur i Tinn på kartfra Kulturnett.no 

Kommuner i Vestfold og Telemark
Kommuner i Telemark
Britisk humor

Britisk humor er en variant af humor, der har sit udspring i Storbritannien. Nogle generelle træk ved britisk humor er:
 Ordspil – som naturligt nok ofte er svære at oversætte fra engelsk.
 Nonsens – med oprindelse hos forfattere som Lewis Caroll og Edward Lear.
 Sort humor – med rødder helt tilbage i den elizabethanske tid.
 Excentricitet
 Satire og sarkasme
 Ironi og underdrivelser – i denne henseende minder den britiske humor om den danske.

Britiske humorister 
Af eksempler på kendte eksponenter for britisk humor kan nævnes:
 Monty Python (Monty Pythons Flyvende Cirkus, Life of Brian, Monty Python and the Holy Grail m.fl.)
 John Cleese (medlem af Monty Python; har desuden medvirket i Fawlty Towers m.m.)
 Rowan Atkinson (Blackadder, Mr. Bean m.fl.)
 Douglas Adams (Hitchhiker's Guide to the Galaxy m.fl.)
 Terry Pratchett (Discworld serien)
 Mel Smith og Griff Rhys-Jones (It's not the nine o'clock news, Smith and Jones m.fl)
 Ricky Gervais og Stephen Merchant (The Office, Extras)
 Fiona Allen, Sally Phillips, Victoria Pile m.fl. (Smack The Pony)

Humor
Humor
Mille Dinesen

Mille Dinesen (født 17. marts 1974) er en dansk skuespillerinde. Hun er døbt Marie Emilie Dinesen.

Mille Dinesen er uddannet ved Statens Teaterskole i 2004.

Hun spiller hovedrollen Nynne i filmen og tv-serien af samme navn fra henholdsvis 2005 og 2006. I 2012 spillede hun hovedrollen i Rita på TV 2. Hun har også spillet mindre roller i f.eks. DR's dramaserie Borgen.

I 2016 deltog hun i sæson 13 af Vild med dans sammen med Mads Vad, hvor de fik en andenplads.

I 2021 var hun en af de fire detektiver i tv-konkurrencen Hvem holder masken? på TV 2.

Filmografi

Film 
{| class="wikitable"
!År
!Titel
!Rolle
!Noter
|-
|2005
|Nynne
|Nynne
|
|-
|2006
|Sprængfarlig Bombe
|Pernille Jepsen
|
|-
|2007
|Cecilie
|Mette
|
|-
|2008
|Kung Fu Panda
|Tiger
| Stemme
|-
|2009
|Storm 
|Sofie
|
|-
|2009
|Simon & Malou 
| Søs
|
|-
|2010
|Min søsters børn vælter Nordjylland 
| Fru Flinth
|
|-
|2010
|Bølle Bob - Alle tiders helt 
|Rektoren
|
|-
|2011
|Alle for en 
|Niemeyers kone
|
|-
|2012
|Min Søsters børn - Alene hjemme 
| rowspan="2" |Fru Flinth
|
|-
|2013
|Min søsters børn i Afrika 
|
|-
|2014
|Copenhagen 
|Effys mor
|
|-
|2014
|LEGO Filmen 
| Grafittitøsen/Lucy
| Stemme
|-
|2015
|Sorgenfri 
|Pernille
|
|-
|2016
|Swinger 
|Iris
|
|-
|2019
|Jagtsæson 
|Eva
|
|-
|2019
|Hacker
|Ingrid
|
|-
|2022
|Tag min hånd
|Maja
|
|}

 Tv-serier 
 Nynne (2006) - Nynne
 Borgen (2010-13; afsnit 13-16, 19 & 20) - Cecilie Toft
 Den som dræber (2011; afsnit 10) - Signe
 Rita'' (2012-20) - Rita

Privat 
I et afsnit af Natholdet den 14. februar 2018, offentliggjorde Mille Dinesen, at hun venter sit første barn til august. Hun blev mor til sønnen Eddie d. 17. august 2018.

Referencer

Eksterne henvisninger 
 

Skuespillere fra Danmark
Personer i Kraks Blå Bog
De jure

De jure (de iure på klassisk latin) er et udtryk som betyder "ifølge loven", i modsætning til de facto, som betyder "i praksis".

Udtrykkene de jure og de facto bruges i stedet for henholdsvis "i princippet" og "i praksis", når man beskriver politiske situationer. En praksis kan eksistere de facto, hvis for eksempel det er almindeligt at følge en uskreven regel. Ved en proces kaldet "desuetude" kan en de facto praksis med tiden erstatte en forældet lov. På den anden side kan en praksis være de jure uden at blive overholdt. For eksempel er det almindeligt at gå over for rødt lys, hvis der ikke er nogen krydsende trafik, selvom det er forbudt ifølge færdselsloven.

Latinske vendinger
Grønne Demokrater

Grønne Demokrater er et lille dansk centrum-venstre parti – dannet i 2002. Desuden fungerer Grønne Demokrater som et valgteknisk samarbejde (fællesliste) for De Grønne og Demokratisk Fornyelse. 

I november 2005 opstillede partiet ved de regionale valg i Region Midtjylland, Region Syddanmark og Region Hovedstaden. Desuden opstillede partiet til Københavns Borgerrepræsentation. Ingen af partiets kandidater blev valgte. 

Siden 2002 har partiet forgæves forsøgt at samle underskrifter nok til at blive opstillingsberettiget til Folketinget. 

Partiets program er fra 2002. I udarbejdelsen af programmet deltog repræsentanter for Solidarisk Alternativ, Retsforbundet samt De Grønne og Demokratisk Fornyelse.

Politiske partier i Danmark
Etableret i 2002
Bregentved

Bregentved er en gammel sædegård, der nævntes først gang i 1319, da kong Erik Menved skænkede Bregentved til Ringsted Kloster. Gården ligger tre km øst for Haslev, i Haslev Sogn, Faxe Kommune. Hovedbygningen er opført i 1886-1891 af arkitekt Axel Berg, mens nordfløjen er fra 1650; den er ombygget i 1731-1736 af arkitekt Laurids de Thurah. Parken på Bregentved er på 20 hektar, og åben noget af tiden.

Bregentved / Turebyholm Godser er på 6519 hektar med Turebylille, Holtegård, Eskilstrup, Rødehus, Sofiendal, Sprettingegård, Storelinde Overdrevsgård, Ulsegård og Statafgård. Omkring halvdelen af arealet er landbrug, resten skovbrug, mest eg der bedst tåler hård våd lerjord. Skovene har 600 km grøfter.

Bregentved ejer og driver flere virksomheder, f.eks den tidligere Flyvestation Vandel der drives som Vandel Erhvervspark siden 2003, og en større landbrugsbedrift syd for Stettin i det vestligste Polen siden 2004. Godset ejer bl.a vindmøller og solcelleanlæg, som producerer 60 GWh/år.
Lensgreven havde omkring 1892 et anlæg som omdannede vandkraft til trykluft.

Ejere af Bregentved 

(1319-1364) Ringsted Kloster
(1364-1382) Sankt Clara Kloster i Roskilde
(1382-1410) Oluf Grubbe
(1410-1433) Erik Bydelsbak
(1433-1450) Laurids Eriksen Bydelsbak
(1450-1494) Niels Pedersen Gyldenstjerne
(1494-1504) Mourits Nielsen Gyldenstjerne
(1504) Anne Mouritsdatter Gyldenstjerne gift (1) Krognos (2) Podebusk 
(1504-1506) Oluf Stigsen Krognos til Krapperup og Bollerup
(1506-1508) Anne Mouritsdatter Gyldenstjerne gift (1) Krognos (2) Podebusk
(1508) Pernille Olufsdatter Krognos gift Bille
(1508-1510) Anders Bentsen Bille
(1510-1545) Bent Andersen Bille
(1545-1550) Mourits Olufsen Krognos
(1550-1563) Eline Gøye gift Krognos
(1563-1573) Oluf Mouritsen Krognos
(1573-1575) Anna Hardenberg gift Krognos
(1575-1581) Christoffer Gøye
(1581-1630) Steen Brahe til Knudstrup
(1630) Erik Stensen Brahe
(1630) Falk Gøye
(1630-1658) Frederik Knudsen Urne
(1658-1668) Karen Arentfeldt gift Urne
(1668-1682) Ove Juul
(1682-1709) Frederik Christoffersen Gabel
(1709-1718) Christian Carl Frederiksen Gabel
(1718-1730) købt for 50.000 rigsdaler af Frederik 4.
(1730-1731) Christian 6.
(1731-1740) Poul Vendelbo Løvenørn
(1740) Frederik Poulsen de Løvenørn
(1740-1746) Christian 6.
(1746) Frederik 5.
(1746-1792) Adam Gottlob lensgreve Moltke
(1792-1818) Joachim Godske lensgreve Moltke
(1818-1864) August Adam Wilhelm lensgreve Moltke
(1864-1875) Frederik Georg Julius lensgreve Moltke
(1875-1936) Frederik Christian lensgreve Moltke
(1936-1968) Christian Frederik Gustav lensgreve Moltke
(1968-1989) Hans Hemming Joachim Christian lensgreve Moltke
(1989-2017) Christian Georg Peter greve Moltke
(2017-2019) Christian Georg Peter greve Moltke/Frederik Christian Adam greve Moltke
(2019- ) Christian Georg Peter greve Moltke

Eksterne henvisninger 

  Bregentved - fra Dansk Center for Herregårdsforskning 
 Bregentved Gods
 Historisk haver Bregentved – dr.dk

Kilder 

Herregårde i Faxe Kommune
Fredede slotte og herregårde i Danmark
Herregårde i Sorø Amt
Nicolai Eigtved
Fredede bygninger, konstruktioner og anlæg i Faxe Kommune
Betty Nansen

Betty Nansen (født Betty Anna Maria Müller) (19. marts 1873 i København – 15. marts 1943 på Frederiksberg) var en dansk skuespillerinde, men blev mest kendt som teaterchef på det teater, der bærer hendes navn – Betty Nansen Teatret.

Hun var datter af Frederik Müller og tilhørte en skuespillerslægt. Hun debuterede i efteråret 1893 på Casino i København som Dora i Victorien Sardou Dora, spillede senere Magda i Hermann Sudermanns Hjemmet samt titelrollen i Alexandre Dumas' Kameliadamen og gik i efteråret 1896 over til Det Kongelige Teater, hvor hun debuterede som Martha i Henrik Ibsens Samfundets Støtter.

Efter et forsøg på at slå igennem ved filmen i USA i bl.a. stumfilmen Anna Karenina overtog hun i 1917 Alexandrateatret på Frederiksberg, som hun døbte om til "Betty Nansen Teatret". Hun drev teatret i 26 sæsoner frem til sin død i 1943.

Ægteskaber 

Betty Nansen blev i 1896 gift med forfatteren, journalisten og forlagsdirektør på Gyldendal, Peter Nansen. De blev skilt i 1912.

Hendes andet ægteskab var med skuespilleren Henrik Bentzon, som hun var gift med i perioden 1924-1933.

Kilder

Eksterne henvisninger 

 
 Betty Nansen Teatret
 

Teaterledere fra Danmark
Skuespillere fra Danmark
Modtagere af Tagea Brandts Rejselegat
Modtagere af Ingenio et arti
Modtagere af Fortjenstmedaljen i guld
Personer fra København
Danskere i 1800-tallet
Danskere i 1900-tallet
Personer i Kraks Blå Bog (afdøde)
Danskere i Hollywood
Mana

Mana er en religionshistorisk og polynesisk betegnelse for en større eller mindre kraft, som hver eneste del af universet besidder. Mana kan findes overalt og i alt, og både personer, dyr, planter, sten, himmellegemer og naturfænomener som regn og torden identificeres alle på deres mana. Sprog har sågar mana, især når det anvendes i formularer, som fx velsignelser, bøn, forbandelser og profeti. 

Ifølge overleveringer er det muligt, hvis man altså har magt og kundskab til det, at overføre mana fra én ting til en anden. Denne hændelse kaldes magi. Dette skal man dog være meget forsigtig med, da magi kan være farlig. Man må både passe på ikke at blande forskellige former for mana, men også at en genstand ikke får for megen mana, idet for store koncentrationer af mana kan forårsage store ulykker og identitetsændringer. Lige præcis fordi manaen er farlig, sætter den grænser for menneskenes udfoldelsesmuligheder og gerninger. Et hvert samfund har fastlagt dets egne præcise regler for, hvordan man skal forholde sig, når man omgås manaen. For dette bruges et andet religionhistorisk og polynesisk ord, tabu.

Mytologi
Religion
John Dolmayan

John Dolmayan (født 15. juli 1973 i Libanon) er mest kendt som trommeslageren i det alternative metal-band System of a Down. I 2006 blev han kåret til årets trommeslager.

John Dolmayan blev oprindeligt født i Libanon. Da han var fem år gammel vågnede han skræmt op en nat og gik ind til sine forældre. Han spurgte, om han kunne sove derinde, hvilket hans forældre gik med til og kort tid efter fløj et projektil gennem vinduet og gennemborede Johns seng, hvor han skulle have sovet (grunden til skuddene var borgerkrigen i landet). Johns far besluttede derfor, at de måtte flytte. De flyttede først til Toronto i Canada og derefter til Los Angeles.

Med System of a Down 
John er den eneste der ikke har været med på fuld tid i bandet. Han afløste Andy Khachaturian, der forlod bandet efter bandets første tre demoer. John sluttede sig til bandet i 1997 og har derfor været med til at indspille alle fem albums bandet har udgivet.
Hans trommespil har haft indflydelse på en generation af nye trommeslagere og har tiltrukket en stor del af System of a Downs publikum. 
John er berømt for sit altid vrede udtryk på scenen. Forsangeren Serj prøver tit at få John til at smile på scenen, og John har selv måttet indrømme, at det har været svært at holde masken.

Referencer

Eksterne henvisninger 

Personer fra Beirut
Trommeslagere fra USA
System of a Down
Elektrificere

Elektrificere betyder at noget kan betjenes ved elektricitet, for eksempel elektrificering af en jernbanestrækning betyder, at den kan betjenes af elektrisk togsæt.

Se også 
Elektrificering af danske jernbaners togdrift

Elektrisk traktion
Orion (rumfartøj)

Orion Multi-Purpose Crew Vehicle (eller blot Orion eller MPCV) er et amerikansk rumfartøj, hvis formål er at gennemføre bemandede missioner med op til fire astronauter ud i rummet i en bane højere end lavt jordkredsløb. Orion er tiltænkt at skulle muliggøre bemandede missioner til Månen, en eller flere asteroider og Mars. Projektet er under udvikling ved NASA. Det er planen, at fartøjet skal sende astronauter til ISS og senere til Månen og eventuelt til Mars.

Orion er efterfølgeren til de tidligere rumfærger Discovery, Atlantis og Endeavour.

Orion gennemførte sin første testflyvning (Exploration Flight Test 1 (EFT-1)) den 5. december 2014, da rumfartøjet kl. 7.05 lokal tid blev sendt ud i rummet med løfteraketten Delta IV Heavy. Efter at have fløjet rundt om Jorden to gange, landede Orion som planlagt i Stillehavet.

Den første bemandede mission er planlagt at finde sted efter 2020.

Planerne om et rumfartøj til afløsning af de aldrende rumfærger blev oprindeligt udviklet i form af et rumfartøj "Orion", der blev benævnt Crew Exploration Vehicle og var en del af det såkaldte "Constellation program". Programmet blev dog skrottet og et modificeret Orion-projekt, der var baseret på det gamle projekt blev offentliggjort af NASA den 24. maj 2011. Kommandomodulet er konstrueret af Lockheed Martin. Service modulet er fremstillet i et projekt ledet af European Space Agency, og bygget af Airbus Defence and Space.

Løfteraketter 
Løfteraketten Ares I var oprindeligt påtænkt til opsendelse af Orion. Løfteraketten Ares V skulle opsende de måne- og marsmoduler, Orion skulle sammenkobles med i lavt jordkredsløb. Ved den første testflyvning vil blive anvendt løfteraketten Delta IV Heavy.

Sikkerhed 
Besætningens sikkerhed blev evalueret i forbindelse med en rapport 30. december 2008. Rapporten lavet er på baggrund af Columbia-ulykken der hændte i 2003.

Procedurer og udstyr skal sikre astronauternes overlevelse i kritiske situationer.

Noter

Eksterne links 

 Projektets officielle hjemmeside  på nasa.gov
 Spherical panoramas of the GTA in Michoud, LA & Littleton, CO
 ESA Photo Gallery
 Mission concept for combined Orion/Sample return
 Nasa afprøvede redningstårn til sløjfet raket  Ingeniøren

Bemandet rumfart
Constellation-programmet
Turebyholm

Turebyholm er en avlsgård under Bregentved Gods i Tureby Sogn i Faxe Kommune.

Den nævnes første gang i 1370 i en jordebog over Roskilde bispestols gods. Turebyholms hovedbygning er opført i 1750 af arkitekten Nicolai Eigtved.

Turebyholm er på 406 hektar.

Under den østdanske epidemi 1831 var Emil Hornemann indkvarteret på Turebyholm som hjælpelæge.

Ejere af Turebyholm 

 (1370-1536) Roskilde Bispestol
 (1536) Kronen
 (1536-1539) Mads Bølle (lensmand)
 (1539-1556) Erik Madsen Bølle (lensmand)
 (1556-1580) Peder Bille (lensmand)
 (1580-1588) Oluf Pedersen Bille (lensmand)
 (1588-1590) Jørgen Ernst Worm (lensmand)
 (1590-1596) Jørgen Ottesen Rosenkrantz (lensmand)
 (1596-1601) Sten Bille (lensmand)
 (1601-1604) Mogens Gøye (lensmand)
 (1604-1611) Henrik Gøye
 (1611-1619) Birgitte Brahe gift Gøye
 (1619-1642) Otte Henriksen Gøye
 (1642-1662) Brigitte Thott gift Gøye
 (1662-1667) Brigitte Thotts dødsbo
 (1667-1674) Peder Reedtz
 (1674-1702) Anna Ramel gift Reedtz
 (1702) Petra Sophie Pedersdatter Reedtz gift Thott / Holger Pedersen Reedtz
 (1702-1707) Tage Thott
 (1707-1720) Petra Sophie Pedersdatter Reedtz gift Thott
 (1720-1730) Frederik 4.
 (1730-1746) Christian 6.
 (1746-1747) Frederik 5.
 (1747-1792) Adam Gottlob Joachimsen lensgreve Moltke
(1792-1818) Joachim Godske lensgreve Moltke
(1818-1864) August Adam Wilhelm lensgreve Moltke
(1864-1875) Frederik Georg Julius lensgreve Moltke
(1875-1936) Frederik Christian lensgreve Moltke
(1936-1968) Christian Frederik Gustav lensgreve Moltke
(1968-1989) Hans Hemming Joachim Christian lensgreve Moltke
(1989-) Christian Georg Peter lensgreve Moltke

Henvisninger

Eksterne henvisninger 

Christina Franck: "Det sene fæstevæsen på Turebyholm 1770-1860 - Til alles bedste?" (Landbohistorisk Tidsskrift 2009:2, s. 106-133)

Herregårde i Faxe Kommune
Fredede slotte og herregårde i Danmark
Herregårde i Præstø Amt
Nicolai Eigtved
Tuse Næs

Tuse Næs er en halvø i Isefjorden nord for Holbæk. 
Det er et naturrigt område med skove, enge og marker. Hovedbyen Udby ligger midt på halvøen. Her ligger skole, sportshal, ridehal, lokalhistorisk arkiv og medborgerhus. Der er to landsbykirker fra 1100-tallet: Hørby Kirke og Udby Kirke. Der er 2275 indbyggere. I Udby bor der 472, mens havnebyen Hørby har 412 indbyggere.

Næsset har badestrande mod nordøst ved Løserup og Kisserup, og både her og på andre steder ved vandet findes store sommerhusområder. På den sydøstlige side af halvøen ligger den store Bognæs Skov med skovdrift.

Udby Kirke ligger midt i byen. Hørby Kirke ligger tæt på Hørbygaard og er adskilt fra anden bebyggelse. Hørby er en udbygning af det tidligere færgested med forbindelse  til Holbæk.

Kilder 

Halvøer i Danmark
Holbæk Kommunes geografi
Isefjorden
Keramisk glasur

Keramisk glasur består af smeltede eller sintrede lag af mineraler, der dækker en lergenstand. Glasuren dannes i sin endelige form ved opvarmning af genstande af ler, hvor glasuren er påført. Oftest er leret brændt én gang til fx 800 grader celsius, hvilket kaldes forglødning. Det forårsager en kemisk ændring i leret, hvorved vandet ikke kun tørres ud, men leret ændres kemisk, og ikke kan opblødes ved kontakt med vand. 

Temperaturen bør ikke være så høj, at påføringen af glasur bliver svær. Det brændte ler bør være porøst. Efter første brænding kan glasuren påføres i form af en vandbaseret vælling og  brændes igen. Eller mineraler (aske eller salt) kan sætte sig på emnet under anden brænding. 

Glasur er ofte en blanding af flere mineraler som kridt, feldspat, kvarts og farvende metaloxider som kobberoxid, koboltoxid, tinoxid og titaniumoxid.
Bestanddelene i glasuren og deres blandingsforhold afgør glasurens smeltepunkt og egenskaber som farve, krakelering og hårdhed.

Temperaturen ved glasurbrændingen er højere end ved førstegangsbrændingen. Under glasurbrændingen kan atmosfæren i ovnen være ilt-rig eller ilt-fattig; det påvirker glasurens farve. For eksempel bliver glasur med kobberoxid grøn i en oxiderende atmosfære, mens oxidet reduceres helt eller delvist til metalliske kobberkrystaller i glasuren ved en reducerende brænding, og røde farver opstår.

Glasurers smeltepunkt kan i princippet udregnes på forhånd ved at benytte Seger-formler, som er baseret på smeltepunkter for blandinger af glasur-dannende mineraler. Små kegler af en nøje beregnet glasur, seger-kegler, kan bruges til temperaturbestemmelse. Tilsatte metaloxider sænker tit glasurers smeltepunkt, men gør udregningerne af smeltepunktet usikker.

Herman A. Kähler's keramik i Næstved var en af de første til at anvende keramisk glasur.

Bernard Leach i England bragte viden om den japanske keramik (raku) og glasurer til England i begyndelsen af det 20. århundrede. I Danmark arbejdede Jais Nielsen, Ludvigsen, Christian Poulsen, Ejnar Paulsen, Julie Høm, Gutte Eriksen og Finn Lyngaard med glasuren. 

Keramik
Joey

Joey kan referere til:

 Joey Tribbiani – fiktiv person fra tv-serien Venner, spillet af Matt LeBlanc.
 Joey (tv-serie) – et spin-off af Venner, der handler om Joey Tribbianis liv.
 Joey Jordison – trommeslager og guitarist fra bandet Slipknot.
 Joey (The Simpsons) – en af Fat Tonys håndlangere, fra den tegnede tv-serie The Simpsons.
 Joey (album) – album af Joey Moe
Horne Kirke (Faaborg-Midtfyn Kommune)

Horne Kirke i Horne ved Faaborg er Fyns største landsby- og eneste rundkirke. Både denne kirke og de runde kirker i Bjernede og Thorsager er bygget over samme grundplan som Sct. Georgs Kirke i Schlamersdorf, Wagrien.

I 2004 dannede kirken rammen om optagelserne til spillefilmen Adams æbler.

Eksterne kilder og henvisninger 

 Horne Kirke  hos nordenskirker.dk
 Horne Kirke hos denstoredanske.dk
 Horne Kirke hos KortTilKirken.dk

Kirker i Faaborg-Midtfyn Kommune
Kirker i Fyens Stift
Kirker i Svendborg Amt
Rundkirker
El Torito

El Torito henviser til forskellige artikler:

El Torito (standard) – standard for cd-rom-specifikation.
El Torito (kæde) – en række mexikanske restauranter i det vestlige USA.